চাঁদপুর
চাঁদপুর বাংলাদেশের চট্টগ্রাম বিভাগের একটি শহর। এটি চাঁদপুর জেলার প্রশাসনিক সদরদপ্তর এবং সবচেয়ে বড় শহর ও জনবহুল স্থান। শহরটি পদ্মা ও মেঘনা নদীর সংযোগ স্থলের নিকটে মেঘনা নদীর তীরে অবস্থিত। চাঁদপুর শহরের মোট আয়তন ২৬.৮২ বর্গকিলোমিটার এবং এর মোট জনসংখ্যা ১৭১,০৬৫ জন, যা এটিকে বাংলাদেশের ২২তম বৃহত্তম শহরে পরিণত করেছে (জনসংখ্যার ভিত্তিতে)। চাঁদপুরের ইলিশ মাছ সুস্বাদু হিসেবে সারাদেশে বেশ সমাদৃত বলে এ শহরকে ইলিশের শহর নামে ডাকা হয়।